સૌરાષ્ટ્રના પશ્ચિમ કાંઠે આવેલો જામનગર જિલ્લો રાજ્યનો ૩૫૫ કિ.મી. લાંબો દરિયા કિનારો ધરાવતો હોય, બંદરીય ઉદ્યોગો અને સંરક્ષણની બાબતમાં દેશભરમાં મોખરાનું સ્થાન મોખરાનું સ્થાન ધરાવે છે. આ ઉપરાંત મરિન નેશનલ પાર્ક અને પેટ્રોલિયમ ઉદ્યોગને કારણે વિશ્વભરમાં મહત્ત્વનું કેન્દ્ર બની ગયું છે. જિલ્લાના દરિયા કિનારાની પસંદગી મુક્ત વ્યાપાર ઝોન અને મરીન ઈન્સ્ટિટ્યુટ સ્થાપવા માટે કરવામાં આવેલી છે. સંરક્ષણની ત્રણેય પાંખો દેશના સીમાડાની ખડેપગે નિગરાની કરે છે. જિલ્લાના લઘુ અને હસ્તકલા ઉદ્યોગોએ માત્ર દેશ ન નહીં, પરંતુ સમગ્ર વિશ્વમાં નામના મેળવી છે. જેમાં બાંધણી અને બ્રાસપાર્ટના ઉદ્યોગોનો સમાવેશ થાય છે. ઐતિહાસિક અને સાંસ્કૃતિક બાબતોમાં પણ જામનગર જિલ્લાની આગવી પરંપરા રહી છે. અહીંની ધરતીએ ઝંડુ ભટ્ટ જેવા વૈદ્યરાજો પકવ્યા છે અને આયુર્વેદ યુનિવર્સિટીના માધ્યમથી ભારતી પ્રાચીન ચિકિત્સા પકવ્યા છે અને આયુર્વેદ યુનિવર્સિટીના માધ્યમથી ભારતી પ્રાચીન પધ્ધતિને સમગ્ર વિશ્વમાં પ્રચલિત કરી છે, તો હાલારની ધરાએ પકવેલા જામ રણજીતસિંહ, સલીમ દુરાની જેવા ધુંઆધાર બલ્લેબાજો અને વિનુ માંકડ જેવા કાંડાના કરામતી આંતરરાષ્ટ્રીય ક્રિકેટરોએ ભારતને ઝળહળતો વિજય અપાવ્યો છે. ભાગ્યે જ કોઈ ભારતીય નારી એવી હશે, જેને બાંધણી પહેરીને પરણવાના કોડ નહીં રહ્યા હોય. આ ઉપરાંત સૌભાગ્ય દ્રવ્યો જેવા કે કંકુ, કાજળ અને અત્તરોએ પણ જિલ્લાની સુવાસ દેશભરમાં પ્રસરાવી છે.